google/wiki40b huggingface dataset:
Sex Pistols

Pred Sex Pistols

Korene Sex Pistols siahajú až do roku 1972. Vtedy založili Steve Jones a Paul Cook skupinu The Strand. Zostava, názov a hudobné zameranie sa postupne menilo, až to dospelo k punku, názvu Sex Pistols a pôvodnej uvedenej zostave. Ich manažérom sa stal Malcolm McLaren.

Nástup punku

Sex Pistols sú často mylne označovaní za prvú punkovú skupinu. V roku 1976 hrali v londýnskom klube 100 Club na punkovom festivale. V auguste sa objavili v televízii, kde uviedli pieseň Anarchy in the UK. Krátko nato v decembri boli pozvaní do programu Billa Grundyho nazvaného Today. Moderátor o nich nemal vysokú mienku a tak ich s posmeškom vyzval, aby povedali niečo provokatívne. Členovia kapely použili najhrubšie výrazy za čo na druhý deň dostal moderátor výpoveď. Následne kapela podpísala zmluvu so spoločnosťou EMI, ktorá ich ale po pár týždňoch za chovanie vyrazila ale predplatený honorár vo výške 40 000 libier im nechala. Mesiac neskôr podpísali zmluvu so spoločnosťou A&M, firma ich vyrazila po týždni a nechala im už „iba“ polovicu z honoráru vo výške 150 000. O pár mesiacov podpísali zmluvu s Virgin Records. Keď mali Sex Pistols oficialne vydať prvý singel God Save the Queen, pracovníci továrne sa vyhrážali štrajkom a odmietali vyrobiť platne s obalom, na ktorom bola zobrazená kráľovná so zicherkou v nose. Veľa predajní túto nahrávku odmietlo predávať a britská BBC ju zakázala vysielať. Neskôr odchádza z kapely basák Glen Matlock. McLaren sa vyjadril, že ho vyhodili, lebo mal veľmi rád The Beatles, čo ale on vyvracal tým, že sa mu viac páčili Small Faces. Keďže mali Sex Pistols zakázané hrať, vydali sa na turné pod skrytým názvom SPOTS (Sex Pistols On Tour).

Sid a postupný rozklad

Glena nahradil Johnnyho kamoš Sid Vicious. V októbri vychádza debut a zatiaľ jediný radový album s názvom Never Mind the Bollocks. Basu nahral na 10 skladbách Steve Jones, na jednej Glen Matlock (Anarchy In the UK, to ešte bol členom) a jednu Sid (Bodies). Roku 1978 sa začína turné po USA. Kapela ako aj turné sú na tom dosť biedne, čo zapríčinila hlavne Sidova heroínová závislosť no i zhoršujúce sa vzťahy v kapele. Posledný koncert zakončil Johnny Rotten legendárnou vetou "Ever get the feeling, you've been cheated?" v preklade "Cítili ste sa niekedy podvedení?" Následne sa SP rozpadli. Sid zomrel v roku 1979.

Rebelanti v Rock and Roll Hall of Fame

V novembri 2005 bolo oznámené, že skupina bude uvedená do Rokenrolovej siene slávy. Slávnostná ceremónia sa uskutočnila 14. marca 2006 v New Yorku, na ktorú skupina neprišla. Spolu so Sex Pistols boli ocenené aj skupiny Lynyrd Skynyrd, Blondie, džezový trubkár Miles Davis a skupina Black Sabbath. 
Na svojej internetovej stránke zverejnili Sex Pistols ručne napísané vyhlásenie, v ktorom uviedli, že o túto poctu nestoja. 
Z vyhlásenia: Vedľa Sex Pistols a rock'n'rollu je táto sieň slávy ako kaluž s močom. Vaše múzeum, to je moč vo víne. My neprídeme. Nie sme vaše opice…. 
O nominácii do Rokenrolovej siene slávy pre Sex Pistols sa uvažovalo už od roku 2001, ale nakoniec boli uprednostnené skupiny The Police, The Clash a Talking Heads.
Světozor

Světozor bol český obrázkový časopis, ktorý vychádzal s prestávkami od roku 1834.
Prvýkrát vyšiel v roku 1834, kedy ho podľa vzoru britských penny papers (resp. nemeckých pfennig-magazínov) založil Pavel Jozef Šafárik. Cieľom tohto časopisu bola snaha pobaviť čitateľa rôznymi zaujímavosťami, nestretol sa však so záujmom odberateľov a po dvoch rokoch zanikol.
V roku 1867 ho obnovil František Skrejšovský. Od roku 1899 časopis získalo Nakladatelství J. Otto, v ktorom vychádzal cez 30 rokov. V 30. rokoch 20. storočia časopis vydával pokrokový novinár Pavel Altschul.
Bouvines

Poloha

Obec má rozlohu 2,71 km². Najvyšší bod je položený 49 m n. m. a najnižší bod 25 m n. m.

Obyvateľstvo

Počet obyvateľov obce je 696 (2015).
Nasledujúci graf zobrazuje vývoj počtu obyvateľov v obci.
Zdroje: INSEE

História

27. júla 1214 sa tu odohrala bitka medzi francúzskym kráľom Filipom II. Augustom a silami anglického kráľa Jána I. Bezzemka spolu s nemeckými jednotkami Welfovcov. Francúzsko vyhralo, aj keď počtovú prevahu mali anglicko-nemecké jednotky.
Karol Hološko

Životopis

Karol Hološko sa narodil sa v sklárskej obci Lednické Rovne. V rokoch 1934 – 1946 žil v Južnej Amerike. Študoval na Escuela de Bellas Artes v Buenos Aires a pôsobil v argentínskej sklárni Cristalerias Rigolleau. Po návrate domov sa v krátkom čase stal významnou návrhárskou osobnosťou sklárni v Lednických Rovniach (v súčasnosti RONA).
Založil výtvarno-technické stredisko v Lednických Rovniach, ktoré významnou mierou zasiahlo do vývoja výtvarnej kultúry výroby úžitkového skla v sklárňach. Spolu s Jaroslavom Tarabom patrili k prvým dizajnérom sklárskeho priemyslu na Slovensku. Spoločne s Tarabom a technikom Ing. Vojtechom Chmelíkom sa im podarilo uskutočniť prevratný krok vo výrobe ručne fúkaného skla. Technológia tzv. ťahanej nôžky, ktorá umožňovala výrobu kalicha a stopky pohára z jedného kusa skloviny bola patentovaná v roku 1956. Jeho práce sa vystavovali na medzinárodných súťažiach (Paríž, Moskva, Miláno, Rio de Janeiro, Helsinki,...)
Mira (hviezda)

Objav

Mira bola objavená, alebo aspoň po prvýkrát zaznamenaná, po pozorovaniach astronóma Davida Fabricia, ktoré začali 3. augusta 1596. Pre sledovanie planéty Merkúr potreboval referenčnú hviezdu na zisťovanie jeho polohy. Vybral si do tej doby nezaznamenanú hviezdu tretej magnitúdy, ktorá sa nachádzala v jeho blízkosti. 21. augusta ale hviezda nečakane zvýšila svoju jasnosť o celú jednu magnitúdu, aby počas októbra zmizla z jeho ďalekohľadu. Fabricius si myslel, že to bola iba nova, ale prekvapivo ju 16. februára 1609 opäť uvidel.
Neskôr Johann Holwarda určil jej periódu na 11 mesiacov. Meno jej dal Johannes Hevelius, ktorý ju pozoroval v rovnakom čase. Meno sa objavilo v jeho práci Historiola Mirae Stellae z roku 1662. Mira znamená po latinsky nádherná, udivujúca alebo výnimočná. Pre toto pomenovanie sa rozhodol preto, že sa chovala celkom inak ako ostatné známe hviezdy na oblohe. Ismail Bouillaud potom spresnil jej periódu na 333 dní. Táto hodnota sa líši iba o jeden deň od dnes uvádzaných 332 dní. Je pritom známe, že Mira svoju periódu trocha mení.
Špekuluje sa, či Fabricius Miru skutočne pozoroval ako prvý. Z príkladu hviezdy Algol, pri ktorej sa z istotou potvrdila jeho premennosť až roku 1667, sa dá usudzovať, že Miru pozorovali ľudia už tisícročia. V jednom zo svojich spisov sa o podobnej hviezde zmieňuje už Hipparchos, aj keď v Ptolemaiových katalógoch nie je spomenutá ani ako normálna hviezda. V čínskych a kórejských archívoch môžeme tiež nájsť jej pozorovania, z rokov 134 pred Kr., 1070 a 1596, teda z rovnakej doby, keď ju pozoroval aj Fabricius. Týmito záznamami si ale nemôžeme byť istí, pretože tieto pozorovania boli vďaka tomu, že sa hviezdy umiestňovali iba do čínskych súhvezdí, veľmi nepresné.
Marmolada

Prvá svetová vojna

Cez Marmoladu prechádzala hranica aj front medzi Rakúsko–Uhorskom a Talianskom. Rakúšania v ľadovci vybudovali celé vojenské mestečko. Počas vojny došlo k najväčšiemu lavínovému nešťastiu v Alpách, pri ktorom prišlo o život 300 vojakov. Roztápajúci sa ľadovec v súčasnosti niekedy vyplavuje telá mŕtvych alebo ich výzbroj.
Bezručovo údolí (prírodná pamiatka)

Prírodné podmienky

Geologické podložie je tvorené starohornými horninami krušnohorského kryštalinika (bridlice, fylity, svory, pararuly). Na severe sa objavujú tiež ortoruly a migmatity.
Horopisne sa územie nachádza v provincii Česká vysočina, podsústave Krušnohorská hornatina, v celku Krušné hory a v podcelku Loučenská hornatina. Južná časť územia patrí do okrsku Bolebořská vrchovina a severná do okrsku Přísečnická hornatina, čo je kerová hornatina so zvyškami zarovnaných povrchov, ktoré sú práve v miestach prírodnej pamiatky rozdelené kaňonovitým údolím Chomutovky. Bolebořská vrchovina je nižšie vyzdvihnutá a rozčlenená zárezmi svahových tokov a s denudačnými plošinami na medziúdolních chrbtoch. Výškový rozdiel medzi najnižšou a najvyššou časťou územia presahuje 400 m.
Oblasť odvodňuje rieka Chomutovka s menšími prítokmi, z ktorých sú najdôležitejšie Křimovský potok a Kamenička. Na oboch sa nachádzajú priehrady určené na zadržiavanie pitnej vody: vodná nádrž Kamenička z roku 1904 a vodná nádrž Křimov dokončená v roku 1958. Obe nádrže sa však nachádzajú tesne mimo hranice chráneného územia.
Veľký rozdiel nadmorských výšok ovplyvňuje klimatické podmienky. Kým južná časť územia patrí podľa Quittovej klimatickej klasifikácie do mierne teplých oblastí MT4 a MT7, severná časť patrí do chladnej oblasti CH7.

Fauna a flóra

Z chránených druhov rastlín sa v lokalite vyskytuje mesačnica trváca alebo kôprovník štetinolistý. Stavovce zastupuje salamandra škvrnitá, mlok horský, slepúch lámavý, vretenica severná alebo vydra riečna. Osobitná pozornosť sa venuje obhospodarovaniu vlhkých lúk, na ktoré je viazaný výskyt motýľov modráčika bahniskového a modráčika krvavcového.

Využitie

Bezručovo údolie je prirodzeným rekreačným zázemím Chomutova. Údolím vedie cesta tretej triedy a s ňou súbežná cyklotrasa k bývalému Tretiemu dolskému mlynu, po ktorej sú vedené cyklotrasy číslo 3078 a3079. Prevažne po pravom brehu Chomutovky je vyznačená modrá turistická značka.
V areáloch Prvého Dolského mlyna a Druhého Dolského mlyna sa nachádzajú reštaurácie a ubytovacie zariadenia.
Champlat-et-Boujacourt

Poloha

Obec má rozlohu 6,36 km². Najvyšší bod je položený 248 m n. m. a najnižší bod 138 m n. m.

Obyvateľstvo

Počet obyvateľov obce je 156 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Têche

Poloha

Obec má rozlohu 5,03 km². Najvyšší bod je položený 411 m n. m. a najnižší bod 162 m n. m.

Obyvateľstvo

Počet obyvateľov obce je 549 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rieux-Minervois

Poloha

Obec má rozlohu 21,19 km². Najvyšší bod je položený 180 m n. m. a najnižší bod 55 m n. m.

Obyvateľstvo

Počet obyvateľov obce je 2030 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trenčiansky samosprávny kraj

Zastupiteľstvo Trenčianskeho samosprávneho kraja

Zastupiteľstvo Trenčianskeho samosprávneho kraja sa skladá z 45 poslancov volených v priamych voľbách.
Pozri kategóriu: Zoznamy poslancov Trenčianskeho samosprávneho kraja
Vodné lietadlo

Vodné lietadlo (iné názvy: hydroplán, hydroavión) je lietadlo uspôsobené na pristávanie a štartovanie na vodnej hladine.

Konštrukcia

Býva vybavené buď 2 veľkými plavákmi, ktoré držia lietadlo na hladine – plavákové lietadlá. Iné konštrukcie sa opierajú o jeden veľký plavák pod trupom a menšie pomocné na koncoch krídel (napr. Vought OS2U Kingfisher). Inou modifikáciou je zvlášť uspôsobený trup, podobný trupu lode, ktoré tiež ptrebujú stabilizačné plaváky pod krídlami. Takéto stroje sa nazývajú lietajúce člny (napr. Consolidated PBY Catalina).
Plaváky majú obvylke na zadnej strane výrazný stupeň, ktorý ulahčuje odpútanie lietadla od vodnej hladiny pri štarte. V prípade, že je hydroplán uspôsobený aj na pristávanie na suchej zemi, hovorí sa takémuto typu lietadla aj obojživelné lietadlo alebo amfibické lietadlo (amfíbia).

Dejiny

Prvé lietadlo schopné štartu a pristátia na vodnej hladine zostrojil v roku 1905 Francúz Gabriel Voisin. Prvý let takéhoto lietadla sa uskutočnil v roku 1910. Išlo o stroj Le Canard iného Francúza Henriho Fabrea. V decembri 1912 francúzsky priemyselník Jascques Schneider vyhlásil prvú súťaž vodných lietadiel, ktorá sa neskôr stala známa ako Schneiderov pohár. Čoskoro sa stala najznámejšou leteckou súťažou na svete. Nové konštrukcie pretekárskych vodných lietadiel významne ovplyvnili ďalšie smerovanie konštrukcie hydroplánov.
Lietadlá tohto typu sa zvykli v medzivojnové obdobie používať na dlhé zaoceánske lety. Ich výhodou bolo, že nepotrebovali dlhé vzletové a pristávacie dráhy na pevnine. Používali sa tiež na vojenské účely, sprvu ako prieskumné, neskôr aj ako torpédové a záchranné lietadlá.
Dnes sa používajú hlavne na špeciálne účely (hasiace a záchranné lietadlá) alebo ako menšie dopravné lietadlá, hlavne v oblastiach s vhodnými vodnými plochami.
Saint-Cast-le-Guildo

Poloha

Obec má rozlohu 22,63 km². Najvyšší bod je položený 76 m n. m. a najnižší bod 0 m n. m.

Obyvateľstvo

Počet obyvateľov obce je 3 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Formión z Halikarnasu

Formión (starogr. Φορμίων – Formión) bol olympijský víťaz v boxe v roku 392 pred Kr.
Formión z Halikarnasu bol na 97. olympijských hrách korunovaný olivovým vencom za víťazstvo v boxe. Box pygmé) zaradili do olympijského programu na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.
Na nasledujúcich olympijských hrách v roku 388 pred Kr. hellanodikovia Formióna spolu s ďalšími dvoma boxermi usvedčeli z prijatia úplatku od súčasného olympijského víťaza Eupóla, aby zápas vzdali. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku.
Hongkonské národné futsalové družstvo žien

Vrcholné podujatia

Hongkonské družstvo sa predstavilo na dvoch turnajoch Ázijských halových hier, prvýkrát v roku 2013. V základnej skupine bodovalo iba v jednom zápase, keď vyhralo nad Malajziou, obsadilo 4. miesto vo svojej základnej skupine a do play-off nepostúpilo.
Na prvých majstrovstvách Ázie žien, ktoré sa konali v roku 2015, bodovalo rovnako iba v jedinom zápase. Po dvoch prehrách s Iránom a domácou Malajziou a remíze s Uzbekistanom obsadilo vo svojej základnej skupine 3. a celkovo na turnaji 6. priečku. Na svojom druhom turnaji o 3 roky neskôr skončilo opäť už v základnej skupine, keď dokázalo zvíťaziť iba nad Macaom.
Piper Aircraft

Lietadlá

Piper Cub je jednomotorové, dvojsedadlové, hornoplošné lietadlo, ktoré predstavovalo prvé cvičné lietadlo s nízkou jednotkovou cenou vyrábané vo veľkých množstvách. Mnoho bývalých vojenských exemplárov bolo počas rokov 1950 – 1995 predaných súkromným vlastníkom a je pravdepodobné že ich bude možné vidieť ešte mnoho rokov pri rekreačnom lietaní.
PA-28 Cherokee je jedným z najúspešnejších lietadiel spoločnosti. Rovnako ako tento návrh, aj dvojmotorový PA-34 Seneca sú používané v súčasnosti pre výcvik pilotov na celom svete. PA-23 Apache bolo jedno z prvých lietadiel spojených s pojmom "air taxi", hoci už bol nahradený v tejto úlohe rýchlejšími a priestrannejšími strojmi od konkurentov Beechcraft a Cessna.
Na začiatku produkcie v roku 1965 poskytoval PA-32 série šesť alebo sedem sedadlové usporiadanie s jedným motorom, pričom tento koncept bol založený na menšom type Piper Cherokee. Rôzne verzie prezývané Cherokee Six, Lance a Saragota boli k dispozícií s pevným tak i zaťahovateľným podvozkom a tiež s atmosférickými motormi, motormi s priamym vstrekovaním a turbínovými motormi. Piper PA-32 sa stal obľúbeným u súkromných vlastníkov, pre air taxi, ale tiež u spoločností na prepravu nákladov. Výroba modelu Saratoga-II HP a Saratoga TC skončila až v roku 2009.
21. januára 2010 ohlásila spoločnosť Czech Sport Aircraft zisk licencie pre lietadlo CZAW SportCruiser, ktoré sa bude predávať pod označením PiperSport. Prezident spoločnosti Kevin Gould povedal: „PiperSport je úžasné lietadlo na začiatok, ktoré priláka zákazníkov k Piperu a neskôr ukáže cestu tým, ktorí hľadajú sofistikovanejšie a výkonnejšie lietadlo z našej produkčnej línie.“ V januári roku 2011 bola licenčná zmluva so spoločnosťou Piper náhle zrušená, pričom riaditeľ spoločnosti Geoffrey Berger to odôvodnil tým, že spoločnosť má odlišnú obchodnú perspektívu a prístup k trhu ako spoločnosť Czech Sport Aircraft.
Subwoofer

Subwoofer je doplnkový reproduktor reproduktorovej sústavy, určený na vysielanie zvuku "basovej frekvencie" - obvykle 20 Hz - 250 Hz. Subwoofer sa používa ako samostatný, jediný reproduktor slúžiaci zároveň pre viacero audio kanálov.
Pri zvukových signáloch pod 100 Hz nie je ľudský sluch schopný rozpoznať smer odkiaľ sa zvuk šíri. Preto v reproduktorovej sústave nie je potrebných viacero basových reproduktorov, nakoľko ich počet už výraznejšie nemení kvalitu audioreťazca. Viacero basových reproduktorov je potom kvôli úspore miesta a ceny jedného reproduktoru nahradených jediným - subwooferom. Pre stereofónny posluch sa používajú relatívne malé reproduktory zámerne vyrobené tak, aby vysielali signál s frekvenciou nad 100Hz. Signály nižších frekvencií sa z oboch kanálov zlúčia a privedú do subwooferu. Subwoofer má spravidla veľký objem, rádovo až desiatky litrov a je osadený jedným, alebo viacerými reproduktorami.
Chaligny

Poloha

Obec má rozlohu 13,32 km². Najvyšší bod je položený 419 m n. m. a najnižší bod 215 m n. m.

Obyvateľstvo

Počet obyvateľov obce je 3 092 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dom kanonika Gregušku

Dom kanonika Gregušku, Kanónia (u Corgoňa) alebo aj Kluchov palác je palácová stavba v nitrianskom Hornom meste. Táto rožná budova stojí v skosenom nároží Samovej, Východnej ulice a Pribinovho námestia, úradná adresa je Samova 16.

História

Klasicistická palácová stavba bola postavená v rokoch 1818 – 1821, na podnet biskupa Jozefa Klucha. Bola určená pre kanonikov (aj pre kanonika Štefana Gregušku, od toho je odvodený aj názov Dom kanonika Gregušku, ktorý ale nie je správny, správny názov je Kanónia (u Corgoňa), resp. Kluchov palác.  V neskoršom období ju z časti empírovo prestavali. Je to jednoposchodový objekt, má pôdorys obdĺžnikového tvaru a vo dvore prístavbu do pravého uhla. Vstupná brána je kópiou dnes už nejestvujúcej brány zoborského kláštora. Nad vstupnou bránou je umiestnený dekoračný motív erbu, ktorý nesú dvaja anjeli. Autorom pôvodného erbu je Vavrinec Dunajský z Ľubietovej, terajší reliéf zhotovil akad. sochár Július Bartfay.

Socha Atlanta (Corgoň)

Na budove púta pozornosť monumentálna kamenná socha Atlanta, nesúceho roh prvého poschodia. Autorom sochy je Vavrinec Dunajský, socha bola vyhotovená v roku 1820. Socha je známa pod ľudovým označením Corgoň. Toto meno z prostredia nitrianskeho folklóru je spojené s legendárnou postavou nitrianskeho kováča, ktorý bol pre svoju obrovskú silu postrachom Turkov. Legenda hovorí, že svojimi mocnými rukami hádzal veľké balvany priamo na rútiacich sa Turkov.

Súčasnosť

Socha Corgoňa je obľúbeným miestom, pretože dokáže plniť želania – aj preto má Corgoň také lesklé, vyhladené palce, keďže práve pohladením jeho nohy sa podarí skúška, alebo sa dievčina šťastne vydá.
Voľba prezidenta Českej republiky v roku 2018

Voľba prezidenta Českej republiky v roku 2018 sú druhé priame voľby prezidenta Česka. Voľbu vyhlásil predseda Senátu na 12. a 13. januára 2018. Druhé kolo volieb sa uskutočnilo 26. a 27. januára 2018, stretli sa v ňom Miloš Zeman s Jiřím Drahošom. Voľby pri účasti 66,60% (tretej najvyššej z českých volieb) vyhral Miloš Zeman so ziskom 51,36% hlasov.

Harmonogram

Kandidačné listiny je potreba odovzdať na ministerstvo vnútra 66 dní pred voľbami, čiže do 7. novembra 2017. Súčasťou sú mená podporujúcich 20 poslancov, 10 senátorov alebo petícia s minimálne 50 000 podpismi od občanov. Ministerstvo vnútra zverejní prijatých kandidátov 24. novembra 2017. Prvé kolo volieb prebehne 12. a 13. januára 2018, prípadné druhé kolo 26. a 27. januára 2018.

Systém voľby prezidenta Českej republiky

Prezident sa v Česku volí dvojkolovým väčšinovým systémom. Kandidáti sa stretnú v prvom kole. Ak jeden získa nadpolovičnú väčšinu hlasov, vyhráva. V opačnom prípade postupujú dvaja najsilnejší kandidáti do druhého kola. Viťazom sa stáva ten, ktorý dosiahne viacej hlasov. Prezident sa volí priamo na 5 rokov. Prvým priamo zvoleným prezidentom Českej republiky je Miloš Zeman, ktorý vyhral prvú priamu voľbu roku 2013.
O kandidatúru sa môže uchádzať každý svojprávny občan, ktorý dosiahol 40 rokov. Volieb sa nesmie zúčastniť ten, kto bol potrestaný za vlastizradu alebo hrubé porušenie ústavy a ústavného poriadku. Prezident môže byť zvolený maximálne na dve volebné obdobia. Priama voľba prezidenta ČR je tajná.
Marouane Fellaini

Kariéra

Fellaini sa narodil v Belgicku, ale jeho rodičia pochádzajú z Maroka. Jeho otec v 70-tich rokoch hral za klub Raja Casablanca. 
Ako 7-ročný sa Marouane dostal do futbalovej školy Anderlecht Brusel. Potom hral v mládežníckych tímov RAEC Mons, R. FrancsB orains a Royal Charleroi SC. Vo veku 17 rokov sa dostal do klubu Standard Liège, kde podpísal profesionálnu zmluvu. Fellaini v belgickej lige debutoval na 4. augusta 2006 v zápase proti Charleroi (1-2). Pomohol tímu k zisku titulu majstra krajiny v sezóne 2007/2008.
1. septembra 2008 podpísal päťročnú zmluvu s Evertonom. Everton zaplatil klubu na 15 miliónov libier. Tento prestup bol najdrahší v histórii klubu a belgického futbalu.
Ján Kuric

Osobný život

Manželkou Jána Kurica je podnikateľka v oblasti reklamy, akad. mal. Simona Bubánová – Tauchmannová. Majú dcéru Lujzu.
Malicorne (Yonne)

Poloha

Malicorne má rozlohu 15,91 km². Najvyšší bod je položený 195 m n. m. a najnižší bod 145 m n. m.

Obyvateľstvo

Malicorne má 163 obyvateľov (2009).
Graf vývoja obyvateľstva:
Zdroje: INSEE
Grimaucourt-près-Sampigny

Poloha

Obec má rozlohu 9,27 km². Najvyšší bod je položený 368 m n. m. a najnižší bod 236 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Espérausses

Poloha

Espérausses má rozlohu 12,2 km². Najvyšší bod je položený 802 m n. m. a najnižší bod 473 m n. m.

Obyvateľstvo

Espérausses má 150 obyvateľov (2009).
Graf vývoja obyvateľstva:
Zdroje: INSEE
Roscoff

Poloha

Obec má rozlohu 6,19 km². Najvyšší bod je položený 58 m n. m. a najnižší bod 0 m n. m.

Obyvateľstvo

Počet obyvateľov obce je 3 621 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Othmar Spann

Othmar Spann (* 1. október 1878, Altmannsdorf bei Wien - † 8. júl 1950, Neustift (Burgenland)) bol rakúsky ekonóm, sociológ, filozof, ktorý nadväzoval na univerzalizmus platónsko-aristotelovskej filozofie, na nemeckú mystiku a nemecký idezlizmus.
Svoje úsilie chápal ako snahu o znovunastolenie pravej idealistickej filozofie. Formuloval skôr nekonvenčne, v krásnej, tvorivej nemčine; vytvoril si vlastné umelé výrazy, ako Gezweiung (vzájomnosť, pospolitosť), R ckverbundenheit (vzájomná spätosť členov celku), Mitgedahctheit (spolumyslenosť; pojmom spolumyslenosti doplnil logický pojem rozsahu pojmu), das Unholdische (nešľachetné, zlé, deštruktívne, v negatívnom zmysle démonické).
Mal neobyčajný pedagogický eros: považovali ho za starostlivého, pritom vždy zdvorilého radcu študentov, dotorandov, uchádzačov o habilitáciu. Hovoria o ňom, že na jeho oči, plné pýtania sa a túžby nikto nezabudne. Jeho prednášky opisujú ako fascinujúce udalosti, ktoré priťahovali poslucháčov zo všetkých fakúlt i z mesta. Mal veľký úspech aj s kurzami ľudového vzdelávania.
Tanzac

Poloha

Obec má rozlohu 11,23 km². Najvyšší bod je položený 51 m n. m. a najnižší bod 27 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE